

ΕΕ5Τ 

Κθ35θη: 3ί9β 
(6Γπΐ3θεΜθε1) 

Εοο3(ίοη: ΑΙίιβηΛ ΕΙΙιηίΚο 
Τγρθ9Γ3(ίθΐ^^ 


24237 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1926 

17 Ιουλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και τρόπος λειτουργίας της 
Επιτροπής Ισοτιμιών (Ε.Ι.) τίτλων σπουδών καταρ- 
γημένων φορέων επαγγελματικής εκπαίδευσης 
και κατάρτισης της ημεδαπής ή φορέων επαγγελ¬ 
ματικής εκπαίδευσης και κατάρτισης της αλλο¬ 
δαπής, με εξαίρεση αυτών της ανώτατης εκπαί¬ 


δευσης. Όροι, Προϋποθέσεις και Διαδικασία. 1 

Χορήγηση άδειας λειτουργίας Δημόσιας Τράπεζας 
Ομφαλοπλακουντιακού Αίματος (ΟΠΑ) και Αρχέ- 
γονων Αιμοποιητικών Κυττάρων στο Γ.Ν.Θ. «Γ. ΠΑ- 

ΠΑΝΙΚΟΛΑΟΥ». 2 

Ένταξη υπηρετούντος με σύμβαση ΙΔΑΧ στην κατη¬ 
γορία Ε.ΔΙ.Π. της Θεολογικής Σχολής. 3 


ΑΠΟΦΑΣΕΙ Σ 

Αοιθυ. 27514 (1) 


Σύσταση, συγκρότηση και τρόπος λειτουργίας της Επι¬ 
τροπής Ισοτιμιών (Ε.Ι.) τίτλων σπουδών καταργημέ- 
νων φορέων επαγγελματικής εκπαίδευσης και κα¬ 
τάρτισης της ημεδαπής ή φορέων επαγγελματικής 
εκπαίδευσης και κατάρτισης της αλλοδαπής, με εξαί¬ 
ρεση αυτών της ανώτατης εκπαίδευσης. Όροι, Προ¬ 
ϋποθέσεις και Διαδικασία. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 14 παρ. 2 περ. η, παρ. 3 
περ. ια και 19 παρ. 4 του Ν.4115/2013 «Οργάνωση και 
λειτουργία Ιδρύματος Νεολαίας και Δια Βίου Μάθησης 
και Εθνικού Οργανισμού Πιστοποίησης Προσόντων και 
Επαγγελματικού Προσανατολισμού και άλλες διατάξεις» 
(ΦΕΚ 24/Α/2013), όπως ισχύουν. 

2. Τις διατάξεις του άρθρου 6 παρ. 1 του ν.2009/1992 
«Εθνικό Σύστημα Εκπαίδευσης και Κατάρτισης και άλλες 
διατάξεις» (ΦΕΚ 18/Α/1992) όπως ισχύουν 

3. Τις διατάξεις του Κεφαλαίου Ε, άρθρου 25 του ν. 
4186/2013 «Αναδιάρθρωση της Δευτεροβάθμιας Εκ¬ 
παίδευσης και λοιπές διατάξεις» (ΦΕΚ 193/Α/2013) ως 
ισχύουν. 


4. Τις διατάξεις της περίπτωσης 7 της παρ. 4 του 
άρθρου 2 του ν. 3861/2010 «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατά¬ 
ξεις» (ΦΕΚ 112, /Α/2010), όπως ισχύει. 

5. Την υπ' αρ. 16011/ΙΑ/5-2-2013 (ΦΕΚ 50/τ.ΥΌ.Δ.Δ./ 
8-2-2013) απόφαση του Υπουργού Παιδείας και θρησκευ¬ 
μάτων, Πολιτισμού και Αθλητισμού με τίτλο «Συγκρό¬ 
τηση του Διοικητικού Συμβουλίου του Εθνικού Οργα¬ 
νισμού Πιστοποίησης Προσόντων και Επαγγελματικού 
Προσανατολισμού (Ε.Ο.Π.Π.Ε.Π)», όπως τροποποιήθηκε 
και ισχύει. 

6. Την υπ’ αρ. 97000/1Α/2013 (ΦΕΚ 352/τ.ΥΟΔΔ/ 
25-07-2013) απόφαση του Υπουργού Παιδείας και Θρη¬ 
σκευμάτων με τίτλο «Ορισμός Δ/νοντος Συμβούλου του 
ΕΟΠΠΕΠ». 

7. Την υπ’ αριθμ. 3719/Η/13-1-2014 απόφαση του Υπουρ¬ 
γού Παιδείας και Θρησκευμάτων με τίτλο «Αποδοχή 
παραίτησης Προέδρου Δ.Σ. του Ε.Ο.Π.Π.Ε.Π. και αντικα¬ 
τάσταση του» (ΦΕΚ 31/ΥΟΔΔ/28-1-2Θ14). 

8. Την υπ’ αριθμ. 22312/5-6-2014 απόφαση του Δ.Σ. του 
Ε.Ο.Π.Π.Ε.Π. , η οποία λήφθηκε κατά την υπ’ αριθμ. 113 
Συνεδρίαση του, θέμα 21 «Εισήγηση για την έκδοση ΥΑ 
ΥΠΑΙΘ για την σύσταση, συγκρότηση και τρόπο λει¬ 
τουργίας της Επιτροπής Ισοτιμιών (Ε.Ι.) τίτλων σπουδών 
καταργημένων φορέων επαγγελματικής εκπαίδευσης 
και κατάρτισης της ημεδαπής ή φορέων επαγγελμα¬ 
τικής εκπαίδευσης και κατάρτισης της αλλοδαπής, με 
εξαίρεση αυτών της ανώτατης εκπαίδευσης. Όροι, Προ¬ 
ϋποθέσεις και Διαδικασία». 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού του 
Ν.Π.Ι.Δ με την επωνυμία «Εθνικός Οργανισμός Πιστοποίη¬ 
σης Προσόντων και Επαγγελματικού Προσανατολισμού» 
και του κρατικού προϋπολογισμού, αποφασίζουμε: 

Τη σύσταση, τη συγκρότηση, τον τρόπο λειτουργί¬ 
ας της Επιτροπής Ισοτιμιών (Ε.Ι.) και καθορίζουμε τους 
όρους, τις προϋποθέσεις και τη διαδικασία ισοτιμίας τίτ¬ 
λων σπουδών καταργημένων φορέων επαγγελματικής 
εκπαίδευσης και κατάρτισης της ημεδαπής ή φορέων 
επαγγελματικής εκπαίδευσης και κατάρτισης της αλλο¬ 
δαπής, με εξαίρεση αυτών της ανώτατης εκπαίδευσης, 
ως ακολούθως:» 














24238 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Σύσταση Επιτροπής Ισοτιμιών 

1. Στην έδρα του Εθνικού Οργανισμού Πιστοποίησης 
Προσόντων και Επαγγελματικού Προσανατολισμού 
(Ε.Ο.Π.Π.Ε.Π.) συνιστάται Επιτροπή Ισοτιμιών (Ε.Ι.), η 
οποία αποτελείται από έξι (6) μέλη που ορίζονται με 
τους αναπληρωτές τους. 

2. Στην Επιτροπή αυτή, μετέχουν επιστήμονες με προ¬ 
ηγούμενη εμπειρία ως μέλη αντίστοιχων επιτροπών ή/ 
και επιστήμονες και ειδικοί στα θέματα που αποτελούν 
το έργο της Επιτροπής, σύμφωνα με το άρθρο 2, του 
δημοσίου και ιδιωτικού τομέα, συμπεριλαμβανομένων και 
συνταξιούχων των τομέων αυτών με προηγούμενη εμπει¬ 
ρία ως μελών αντίστοιχων επιτροπών στα θέματα αυτά. 

3. Καθήκοντα Προέδρου της Ε.Ι. ασκεί μέλος της Επι¬ 
τροπής που ορίζεται με τον αναπληρωτή του με την 
παρούσα απόφαση. Τον Πρόεδρο της Ε.Ι, όταν απουσι¬ 
άζει, κωλύεται ή ελλείπει αντικαθιστά ο αναπληρωτής 
του. Η Ε.Ι. υποστηρίζεται γραμματειακά από υπάλληλο 
που υπηρετεί στον Ε.Ο.Π.Π.Ε.Π, ο οποίος ορίζεται με τον 
αναπληρωτή του με την παρούσα απόφαση. 

4. Η θητεία του Προέδρου και των μελών της Επιτρο¬ 
πής είναι διετής. Είναι δυνατή η αντικατάσταση μέλους 
της Ε.Ι, οπότε το νέο μέλος το οποίο ορίζεται διανύει 
τον υπόλοιπο χρόνο της θητείας του μέλους που αντι¬ 
καθιστά. 

5. Η Επιτροπή βρίσκεται σε απαρτία όταν τα παρόντα 
μέλη είναι περισσότερα από τα απάντα. Οι εισηγήσεις 
της Ε.Ι. λαμβάνονται και διατυπώνονται με απόλυτη 
πλειοψηφία των παρόντων μελών της. Σε περίπτωση 
ισοψηφίας υπερισχύει η ψήφος του Προέδρου αυτής. 

6. Καθήκοντα εισηγητή στην Ε.Ι. ασκεί το οριζόμενο 
από τον Πρόεδρο της Επιτροπής μέλος αυτής ή ο ίδιος 
ο Πρόεδρος της. Ο Πρόεδρος διευθύνει τις εργασίες 
της Επιτροπής. 

7. Στο αρμόδιο Τμήμα του Ε.Ο.Π.Π.Ε.Π. τηρείται αρχείο 
των εισηγήσεων της Ε.Ι, των αντιγράφων των απο¬ 
φάσεων του Δ.Σ. του Ε.Ο.Π.Π.Ε.Π, καθώς και λοιπών 
παραστατικών στοιχείων, εγγράφων και πράξεων που 
έχουν σχέση με το έργο και την δραστηριότητα που 
αναπτύσσει η Επιτροπή αυτή. 

8. Όπου δεν ορίζεται διαφορετικά στην παρούσα, 
εφαρμόζονται τα προβλεπόμενα στον ν. 2690/99 όπως 
τροποποιήθηκε και ισχύει για την λειτουργία των συλ¬ 
λογικών οργάνων της Διοίκησης». 

Άρθρο 2 

Έργο της Επιτροπής Ισοτιμιών 

Έργο της Επιτροπής Ισοτιμιών είναι: 

1. Η εξέταση των αιτημάτων των ενδιαφερομένων για 
αναγνώριση ισοτιμίας τίτλων σπουδών καταργημένων 
φορέων επαγγελματικής εκπαίδευσης και κατάρτισης 
της ημεδαπής ή τίτλων επαγγελματικής εκπαίδευσης 
και κατάρτισης της αλλοδαπής, με εξαίρεση αυτών της 
ανώτατης εκπαίδευσης. 

2. Η εισήγηση προς το Δ.Σ. του Ε.Ο.Π.Π.Ε.Π. για την 
αναγνώριση ή μη ισοτιμίας ή κατάταξης τίτλων σπουδών 
που απονέμονται από καταργημένους φορείς επαγγελ¬ 
ματικής εκπαίδευσης και κατάρτισης της ημεδαπής ή 
τίτλων επαγγελματικής εκπαίδευσης και κατάρτισης 
της αλλοδαπής, με εξαίρεση αυτών της Ανώτατης Εκ¬ 
παίδευσης. 


3. Η Επιτροπή δύναται, για τη συγκέντρωση στοιχείων 
και πληροφοριών που σχετίζονται με το έργο της, να 
επικοινωνεί με φορείς, δημόσιους και ιδιωτικούς της 
ημεδαπής ή αλλοδαπής. 

4. Ο μέγιστος αριθμός συνεδριάσεων της Επιτροπής 
ανά μήνα είναι τέσσερις (4). 

Άρθρο 3 
Δικαιολογητικά 

1. 0 ενδιαφερόμενος για ισοτιμία του τίτλου σπου¬ 
δών του, σύμφωνα με την παρούσα απόφαση, καταθέτει 
στον Ε.Ο.Π.Π.Ε.Π. τα παρακάτω δικαιολογητικά ανάλογα 
με την περίπτωση: 

Α. Για τίτλους της αλλοδαπής 

1. Επικυρωμένο φωτοαντίγραφο του ξένου τίτλου σπου¬ 
δών επαγγελματικής εκπαίδευσης/κατάρτισης (μετά τη 
θεώρηση της γνησιότητας του πρωτότυπου τίτλου). 

2. Επικυρωμένο φωτοαντίγραφο του ξενόγλωσσου 
αναλυτικού / ωρολογίου προγράμματος σπουδών της 
Σχολής επαγγελματικής εκπαίδευσης/κατάρτισης του 
εξωτερικού (μετά τη θεώρηση της γνησιότητας του 
πρωτότυπου εγγράφου). 

3. Επικυρωμένο φωτοαντίγραφο του απολυτηρίου τίτ¬ 
λου της βασικής εκπαίδευσης, δηλαδή του τίτλου που 
χορηγήθηκε στον ενδιαφερόμενο από το σχολείο και ο 
οποίος αποτελούσε προϋπόθεση για την εγγραφή του 
στη Σχολή επαγγελματικής εκπαίδευσης/κατάρτισης 
(μετά τη θεώρηση της γνησιότητας του πρωτότυπου 
τίτλου βασικής εκπαίδευσης). 

4. Επίσημη Μετάφραση στην ελληνική γλώσσα του 
ξένου τίτλου σπουδών (προς ισοτιμία). 

5. Επίσημη Μετάφραση στην ελληνική γλώσσα του 
αναλυτικού/ωρολογίου προγράμματος. 

6. Επίσημη Μετάφραση στην ελληνική γλώσσα του 
απολυτηρίου τίτλου της βασικής εκπαίδευσης, δηλαδή 
του τίτλου που χορηγήθηκε στον ενδιαφερόμενο από το 
σχολείο και ο οποίος αποτελούσε προϋπόθεση για την 
εγγραφή του στη Σχολή επαγγελματικής εκπαίδευσης/ 
κατάρτισης. 

7. Απόδειξη καταβολής χρηματικού ποσού ανταποδο¬ 
τικού τέλους σε λογαριασμό του Ε.Ο.Π.Π.Ε.Π. (για την 
περίπτωση αρχικής αίτησης ή επανεξέτασης), το οποίο 
θα καθορισθεί με ΚΥΑ του Υπουργού Παιδείας και Θρη¬ 
σκευμάτων και του Υπουργού Οικονομικών. 

8. Φωτοαντίγραφο της άδειας παραμονής αλλοδαπού, 
όταν πρόκειται για αιτούντες που προέρχονται από 
χώρες εκτός Ευρωπαϊκής Ένωσης. 

9. Συμπληρωμένη Αίτηση - Υπεύθυνη Δήλωση του 
Ν. 1599/1986 και Ερωτηματολόγιο. Τα δύο (2) έντυπα 
(Αίτηση - Υπεύθυνη Δήλωση, Ερωτηματολόγιο) πρέπει 
να φέρουν θεώρηση του γνησίου της υπογραφής του 
αιτούντα. 

Β. Για τίτλους της ημεδαπής 

1. Επικυρωμένο φωτοαντίγραφο του ελληνικού τίτλου 
σπουδών επαγγελματικής εκπαίδευσης ή κατάρτισης. 
ΜΟΝΟ νια τις ΣΤΡΑΤΙΩΤΙΚΕΣ ΣΧΟΛΕΣ: Επικυρωμένη 
φωτοτυπία του αναλυτικού/ ωρολογίου προγράμματος 
σπουδών της Στρατιωτικής Σχολής. 

2. Απόδειξη καταβολής χρηματικού ποσού ανταποδο¬ 
τικού τέλους σε λογαριασμό του Ε.Ο.Π.Π.Ε.Π. (για την 
περίπτωση αρχικής αίτησης ή επανεξέτασης), το οποίο 
θα καθορισθεί με κοινή απόφαση του Υπουργού Παιδεί¬ 
ας και θρησκευμάτων και του Υπουργού Οικονομικών. 

3. Συμπληρωμένη Αίτηση - Υπεύθυνη Δήλωση του Ν. 
1599/86. (Οι απόφοιτοι των Στρατιωτικών Σχολών συ¬ 
μπληρώνουν και το Ερωτηματολόγιο.) Τα δύο (2) έντυπα 
(Αίτηση - Υπεύθυνη Δήλωση, Ερωτηματολόγιο) πρέπει 
να φέρουν θεώρηση του γνησίου της υπογραφής του 
αιτούντα. 

2. Τα δικαιολογητικά της προηγούμενης παραγράφου 
μπορεί να συμπληρώνονται σύμφωνα με τα οριζόμενα 
στο επόμενο άρθρο. 

Αρθρο 4 
Διαδικασία 

Ο ενδιαφερόμενος αποστέλλει ή προσκομίζει στον 
Ε.Ο.Π.Π.Ε.Π. φάκελο, ο οποίος περιλαμβάνει την αίτηση 
και τα δικαιολογητικά που αναφέρονται στο Αρθρο 3. Ο 
φάκελος εξετάζεται από την Ε.Ι., προκειμένου να ειση- 
γηθεί για την ισοτιμία ή μη του κατατεθειμένου τίτλου 
σπουδών. Ο Ε.Ο.Π.Π.Ε.Π. για τη διευκόλυνση του έργου 
της Επιτροπής Ισοτιμιών δύναται να ζητήσει γραπτώς 
από τον ενδιαφερόμενο να προσκομίσει κάθε επιπλέον 
αναγκαίο στοιχείο, με βάση τα προσκομισθέντα δικαιο- 
λογητικά. Μετά την εξέταση του φακέλου του ενδιαφε¬ 
ρομένου, η Ε.Ι., δια των αρμοδίων οργάνων, εισηγείται 
προς το Δ.Σ. του Ε.Ο.Π.Π.Ε.Π. τη χορήγηση ισοτιμίας ή 
μη του τίτλου σπουδών. Το Δ.Σ. αποφαίνεται για τη 
χορήγηση ή μη της ισοτιμίας του τίτλου σπουδών. Το 
αποτέλεσμα του αιτήματος του κοινοποιείται εγγράφως 
στον ενδιαφερόμενο. 

Αρθρο 5 

Συγκρότηση Επιτροπής Ισοτιμιών 

1. Η Επιτροπή Ισοτιμιών του Ε.Ο.Π.Π.Ε.Π. συγκροτείται 
ως ακολούθως : 

α. Μαργαρώνης Κων/νος του Γεωργίου (Α.Δ.Τ. Μ 
252402), Συνταξιούχος Εκπαιδευτικός Β'/βάθμιας Εκπαί¬ 
δευσης, με αναπληρωτή τον Παπαθεοχάρη Ιωάννη του 
Κων/νου (Α.Δ.Τ. ΑΗ 526644), Συνταξιούχο Εκπαιδευτικό 
ΠΕ3 και Β'/βάθμιας Εκπαίδευσης, 
β. Μαργέτης Κων/νος του Ηλία (Α.Δ.Τ. ΑΖ 580842), 
Συνταξ/χος Εκπαιδευτικός Β'/βάθμιας Εκπαίδευσης με 
αναπληρωτή τον Τύρη Αντώνιο του Δημητρίου (Α.Δ.Τ. 
ΑΙ 015982) Συνταξιούχο Εκπαιδευτικό Β’/βάθμιας Εκπαί¬ 
δευσης, 

γ. Μικρός Γεώργιος του Κων/νου, (Α.Δ.Τ. X 624370,) 
υπάλληλος της Ακαδημίας Αθηνών με αναπληρώτρια 
την Μπαρούτη Ζωή του Θεοδώρου (Α.Δ.Τ. Ν 289673), 
Εκπαιδευτικό Β’/βάθμιας Εκπαίδευσης. 

δ. Νοτάκης Μιχαήλ του Κωνσταντίνου (Α.Δ.Τ. Σ 711823), 
Εκπαιδευτικός Β’/βάθμιας Εκπαίδευσης με αναπληρωτή 
τον Γιοβάνο Παναγιώτη του Χρήστου (Α.Δ.Τ. ΑΙ 673359) 
Εκπαιδευτικό Β’/βάθμιας Εκπαίδευσης. 

ε. Λαγός Παναγιώτης του Αθανασίου (Α.Δ.Τ. Θ 043704), 
Εκπαιδευτικός Β’/βάθμιας Εκπαίδευσης με αναπληρώ- 
τρια την Κριεμπάρδη Μαρία του Βασιλείου (Α.Δ.Τ. ΑΕ 
511151), Εκπαιδευτικό Β’/βάθμιας Εκπαίδευσης, 
στ. Σαχινίδης Αλέξανδρος του Γεωργίου (Α.Δ.Τ. X 
554438), Επίκουρος Καθηγητής ΤΕΙ Αθήνας με αναπλη¬ 
ρωτή τον Παπαβλασόπουλο Κοσμά του Βασιλείου (Α.Δ.Τ. 
X 136565), Εμπειρογνώμονα, 
ζ. Καρκαλάκος Σωτήριος του Γρηγορίου (Α.Δ.Τ. ΑΒ 
293880) Επίκουρος Καθηγητής Πανεπιστημίου Πειραιά, 
Τμήμα Οικονομικής Επιστήμης με αναπληρώτρια την 


Μαρκουλάκη Ευαγγελία του Σταύρου (Α.Δ.Τ. Λ 176172), 
Εμπειρογνώμονα, 

η. Αρβανιτάκη Θεοδώρα του Γεωργίου (Α.Δ.Τ. ΑΙ 
543829) Νομικός Επιστήμονας, Εμπειρογνώμονας με 
αναπληρώτρια την Παπαθεοδώρου Ευγενία του Απο¬ 
στόλου (Α.Δ.Τ. ΑΚ 787960) Πολιτικό Επιστήμονα, Εμπει¬ 
ρογνώμονα. 

2. Καθήκοντα Πρόεδρου της Ε.Ι. ασκεί ο Μαργαρώνης 
Κων/νος με αναπληρωτή τον Μαργέτη Κων/νο. 

3. Καθήκοντα γραμματέως της Ε.Ι. ασκεί ο Παπαϊ- 
ωάννου Σπύρος (Α.Δ.Τ. ΑΚ 136729), με αναπληρώτρια 
τη Τζανετέα Ευφροσύνη (Α.Δ.Τ. X 208281), στελέχη του 
Ε.Ο.Π.Π.Ε.Π. 

Αρθρο 6 

Δημοσίευση -Έναρξη ισχύος 

1. Η απόφαση αυτή ισχύει από τη δημοσίευση της στην 
Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Ν. Ιωνία, 2 Ιουλίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 
-♦- 

Αοιθυ. Υ4α/οικ. 61399 (2) 

Χορήγηση άδειας λειτουργίας Δημόσιας Τράπεζας Ομ- 
φαλοπλακουντιακού Αίματος (ΟΠΑ) και Αρχέγονων 
Αιμοποιητικών Κυττάρων στο Γ.Ν.Θ. «Γ. ΠΑΠΑΝΙΚΟ- 
ΛΑΟΥ». 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη : 

1. Τις διατάξεις των άρθρων 53-55 του Ν. 3984/2011 
(Α 150), «Μεταμοσχεύσεις Ανθρωπίνων Ιστών και Οργά¬ 
νων και άλλες διατάξεις», ως ισχύει. 

2. Τις διατάξεις των άρθρων 1-6 του Π.Δ. 26/2008 
(Α 151) «Εναρμόνιση της Ελληνικής Νομοθεσίας προς 
την οδηγία 2004/23/ΕΚ του Ευρωπαϊκού Κοινοβουλίου 
και του Συμβουλίου της 31.3.2004 για τη θέσπιση προ¬ 
τύπων, ποιότητας και ασφάλειας για τη δωρεά, την 
προμήθεια, τον έλεγχο, την επεξεργασία, τη συντήρηση, 
την αποθήκευση και τη διανομή ανθρώπινων ιστών και 
κυττάρων (ΕΕΙ_102/7.4.2004) και τις συναφείς προς αυτήν 
οδηγίες 2006/17/ΕΚ (ΕΕΙ_ 38/9.2.2006) και 2006/86/ΕΚ 
(ΕΕΙ_ 294/25.10.2006)» καθώς και του παραρτήματος VI 
του ως άνω διατάγματος. 

3. Τις διατάξεις του π.δ. 6/2001 «Κανονισμός Λειτουρ¬ 
γίας του Εθνικού Οργανισμού Μεταμοσχεύσεων» (ΦΕΚ 
3/Α/2001). 

4. Το υπ’ αρ. πρωτ. 2610/15-05-2013 έγγραφο του 
Υπουργείου Υγείας. 

5. Το αριθμ. πρωτ. 21795/10.12.2013 έγγραφο της 3ης 
Υ.Πε. Μακεδονίας. 

6. Το υπ’ αρ. 20920/3.12.2013 έγγραφο του Γ.Ν.Θ. «Γ. 
ΠΑΠΑΝΙΚΟΛΑΟΥ». 

7. Το υπ’ αρ. πρωτ. Ε.Ο.Μ.οικ./1720/11.4.2014 έγγραφο 
του Εθνικού Οργανισμού Μεταμοσχεύσεων, με το οποίο 
διαβιβάστηκε συνημμένα το απόσπασμα πρακτικού της 
από 14.01.2014 συνεδρίασης του Διοικητικού Συμβουλίου 
του με την πρόταση του Ε.Ο.Μ. κατά τα άρθρα 6 του Π.Δ. 
26/2008 και 53-55 του ν. 3984/2011, η οποία είναι θετική, 

με τον όρο ότι όταν εκδοθούν οι προβλεπόμενες υπουρ¬ 
γικές αποφάσεις του άρθρου 53 Ν. 3984/11 θα πρέπει 
να συμπληρωθεί τυχόν ο φάκελος και να εναρμονιστεί 
με τις προϋποθέσεις των εκδοθησομένων αποφάσεων. 

8. Το από 14.1.2014 επισυναπτόμενο στα πρακτικά έγ¬ 
γραφο του Τμήματος Γ’ Ιστών προς Μεταμόσχευση, Ιστο- 
συμβατότητας και Τραπεζών Ιστών προς Μεταμόσχευση 
του ΕΟΜ, από το οποίο προκύπτει ότι το εν λόγω ίδρυμα 
πληροί τα απαιτούμενα του παραρτήματος VI «Απαιτή¬ 
σεις για τη διαπίστευση, τον ορισμό, την έγκριση ή την 
αδειοδότηση ιδρυμάτων ιστών σύμφωνα με το άρθρο 
30 του παρόντος» του Π.Δ. 26/2008 (Α 151) «Εναρμόνιση 
της Ελληνικής Νομοθεσίας προς την οδηγία 2004/23/ 
ΕΚ του Ευρωπαϊκού Κοινοβουλίου και του Συμβουλίου 
της 31.3.2004 για τη θέσπιση προτύπων, ποιότητας και 
ασφάλειας για τη δωρεά, την προμήθεια, τον έλεγχο, την 
επεξεργασία, τη συντήρηση, την αποθήκευση και τη δια¬ 
νομή ανθρώπινων ιστών και κυττάρων (ΕΕΙ_102/7.4.2004) 
και τις συναφείς προς αυτήν οδηγίες 2006/17/ΕΚ (ΕΕΕ 
38/9.2.2006) και 2006/86/ΕΚ (ΕΕΕ 294/25.10.2006)» και τις 
διατάξεις των άρθρων 57, παρ. 3 και 64, παρ. 2, του 
ν.3984/11 (Α 150) «Δωρεά και μεταμόσχευση οργάνων και 
άλλες διατάξεις», όπως τροποποιήθηκε και ισχύει. 

9. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», που κυρώθηκε με 
το άρθρο Τ του Π.Δ/τος 63/2000 (Α’98) και το γεγονός 
ότι από την εφαρμογή των διατάξεων της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Χορηγούμε άδεια λειτουργίας Δημόσιας Τράπεζας 
Ομφαλοπλακουντιακού Αίματος (ΟΠΑ) και Αρχέγονων 
Αιμοποιητικών Κυττάρων στην Αιματολογική Κλινική του 
Γ.Ν.Θ. «Γ. ΠΑΠΑΝΙΚΟΛΑΟΥ», με δραστηριότητες τη δω¬ 
ρεά, τον έλεγχο, την επεξεργασία, την αποθήκευση, τη 
διάθεση/διανομή τους, με τον όρο ότι όταν εκδοθούν οι 
υπουργικές αποφάσεις των άρθρων 53-55 του ν. 3984/11 
θα πρέπει να κατατεθεί νέος φάκελος, εναρμονισμένος 
με τα προβλεπόμενα. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2014 

Ο ΥΠΟΥΡΓΟΣ 

ΜΑΥΡΟΥΔΗΣ ΒΟΡΙΔΗΣ 
-♦- 

Αοιθυ. 34673 (3) 

Ένταξη υπηρετούντος με σύμβαση ΙΔΑΧ στην κατη¬ 
γορία Ε.ΔΙ.Π. της Θεολογικής Σχολής. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 8 παρ.18 και του άρθρου 

20 του Ν. 4009/2011, όπως τροποποιήθηκαν με το άρθρο 
2 παρ. 9 του Ν. 4076/2012 (ΦΕΚ 159/10-8-2012 τ. Α’), των 
άρθρων 29 και 79 του Ν. 4009/2011 (ΦΕΚ 195/6-9-2011 τ. 
Α’), σε συνδυασμό με τις διατάξεις του άρθρου 39 παρ. 

21 του Ν. 4186/2013 (ΦΕΚ 193/17-9-2013 τ. Α’), 

2. Τις διατάξεις του άρθρου 68, παρ. 3, περ. 5 του Ν. 
4235/2014 (ΦΕΚ 32/11-2-2014 τ. Α’) και του άρθρου 55, παρ. 
2 του Ν. 4264/2014 (ΦΕΚ 118/15-5-2014 τ. Α’), 


3. Την απόφαση της Συγκλήτου του Α.ίΙ.Θ. αριθμ. συ- 
νεδρ. 2884/3-4-2014, για την διαδικασία ένταξης διοικη¬ 
τικών υπαλλήλων ΙΔΑΧ που είναι κάτοχοι διδακτορικού 
διπλώματος σε θέσεις της κατηγορίας Εργαστηριακού 
Διδακτικού Προσωπικού (Ε.ΔΙ.Π.), 

4. Την αίτηση ένταξης στην κατηγορία Ε.ΔΙ.Π. της 
Ελένης Αντωνοπούλου, που υπηρετεί στο Ίδρυμα με 
σύμβαση ιδιωτικού δικαίου αορίστου χρόνου, η οποία 
είναι κάτοχος διδακτορικού διπλώματος με γνωστικό 
αντικείμενο ίδιο με τα γνωστικά αντικείμενα που θερα¬ 
πεύει το Τμήμα Ποιμαντικής και Κοινωνικής Θεολογίας 
της Θεολογικής Σχολής του Ιδρύματος, 

5. Την απόφαση του Κοσμήτορα της Θεολογικής Σχο¬ 
λής για τον ορισμό Τριμελούς Εισηγητικής Επιτροπής 
για την ένταξη του υπηρετούντος με σύμβαση ιδιωτι¬ 
κού δικαίου αορίστου χρόνου, στην κατηγορία Ε.ΔΙ.Π., 
η οποία επικυρώθηκε στη συνεδρίαση της Κοσμητείας 
της Σχολής αριθμ. 187/20-6-2014, 

6. Την από 23-6-2014 Εισήγηση της Τριμελούς Ειση¬ 
γητικής Επιτροπής, 

7. Την απόφαση της Κοσμητείας της Θεολογικής Σχο¬ 
λής αριθμ. 188/25-6-2014 για την ένταξη στην κατηγορία 
Ε.ΔΙ.Π. της Ελένης Αντωνοπούλου, που υπηρετεί στο 
Ίδρυμα με σύμβαση ιδιωτικού δικαίου αορίστου χρόνου, 
η οποία είναι κάτοχος διδακτορικού διπλώματος με 
γνωστικό αντικείμενο ίδιο με τα γνωστικά αντικείμενα 
που θεραπεύει το Τμήμα Ποιμαντικής και Κοινωνικής 
Θεολογίας της Θεολογικής Σχολής του Ιδρύματος (έγ¬ 
γραφο της Κοσμητείας αριθμ. 701/26-6-2014), 

8. Το γεγονός ότι δεν έχει εκδοθεί το προεδρικό διά¬ 
ταγμα που θα ρυθμίζει τη βαθμολογική και μισθολογική 
κατάσταση του Ε.ΔΙ.Π., σύμφωνα με τις διατάξεις της 
παρ. 6 του άρθρου 29 του Ν. 4009/2011, 

9. Τις ανάγκες του Ιδρύματος, 

10. Το γεγονός ότι από την παρούσα δεν προκαλείται 
δαπάνη, δαπιστώνουμε: 

Την ένταξη της Ελένης Αντωνοπούλου του Ιωάννη, 
που υπηρετεί στο Ίδρυμα με σύμβαση ιδιωτικού δικαίου 
αορίστου χρόνου, η οποία είναι κάτοχος διδακτορικού 
διπλώματος με γνωστικό αντικείμενο ίδιο με τα γνωστι¬ 
κά αντικείμενα που θεραπεύει το Ποιμαντικής και Κοινω¬ 
νικής Θεολογίας της Θεολογικής Σχολής του Ιδρύματος 
στην κατηγορία Εργαστηριακού Διδακτικού Προσωπικού 
(Ε.ΔΙ.Π.), σύμφωνα με τις διατάξεις του άρθρου 79 παρ. 
3 του Ν. 4009/2011 και του άρθρου 68 παρ. 3, περ.5 του 
Ν.4235/2014, διατηρώντας την κατά το χρόνο της έντα¬ 
ξης της και μέχρι την έκδοση του κατά τις διατάξεις 
της παρ. 6 του άρθρου 29 του Ν.4009/2011 προεδρικού 
διατάγματος, βαθμολογική και μισθολογική κατάσταση 
και την κατανομή της στο Τμήμα Ποιμαντικής και Κοινω¬ 
νικής Θεολογίας της Θεολογικής Σχολής του Ιδρύματος, 
με γνωστικό αντικείμενο «Θεολογία, Φυσικές Επιστήμες 
και Περιβάλλον». 

Θεσσαλονίκη, 4 Ιουλίου 2014 
Ο Πρύτανης 

ΙΩΑΝΝΗΣ Α. ΜΥΛΟΠΟΥΛΟΣ 

